கேள்வி: வே. ஆனைமுத்து - பிறப்பும் கல்வியும் என்பது என்ன?
பதில்: இன்றைய பெரம்பலூர் மாவட்டம் முருக்கன்குடி எனும் சிற்றூரில் வேம்பாயி - பூவாயி அம்மாள் இணையருக்கு மூத்த மகனாக 1925 சூன் 21 அன்று பிறந்தார் ஆனைமுத்து. 1940 இல் கடலூர் மாவட்டம் வீரானந்தபுரம் ஊராட்சி சேர்ந்த ஆசிரியர் ந. கணபதி (பகுத்தறிவாளர்) வழிகாட்டுதலால் பகுத்தறிவுக் கொள்கைகளை ஏற்றார். இன்றைய நாமக்கல் மாவட்டம் பரமத்தி-வேலூர் உள்ள கந்தசாமிக் கண்டர் கல்லூரி படிக்கும்போது "தமிழ் மறவர்" வை. பொன்னம்பலனார் தொடர்பால் தனித்தமிழ், பெரியாரியல் கொள்கைகளில் தெளிவு பெற்றார். அங்கு 1944 அக்டோபர் 11 அன்று பெரியாரின் சொற்பொழிவை நேரில் கேட்டார். 1946 முதல் 1949 வரை அண்ணாமலைப் பல்கலைக்கழகம் பயிலும்போது அங்கு நூலகத்தில் இருந்த தமிழ், ஆங்கில நூல்களைக் கற்று தன் அறிவை மேம்படுத்திக்கொண்டார். திராவிடநாடு (இதழ்), பல்லவநாடு, அணில், குமரன் ஆகிய இதழ்களில் கட்டுரையும் பாடல்களும் எழுதினார்.
கேள்வி: வே. ஆனைமுத்து - இதழியல், அரசுப்பணி, போராட்டம் குறித்து விரிவாக சொல்லுங்கள்.
பதில்: பெரியார் 1949 சனவரி 14 அன்று சென்னையில் நடத்திய திருக்குறள் மாநாட்டைத் தொடர்ந்து 1950-இல் திருக்குறள் வீ. முனிசாமி ஆசிரியராகக் கொண்டு ஆசிரியர் கணபதியும் ஆனைமுத்துவும் (துணை ஆசிரியர் மற்றும் பொறுப்பாளர்) சேர்ந்து ''குறள்மலர்'' என்னும் கிழமை இதழைத் திருச்சியில் தொடங்கினார். 25 கிழமைகளில் அவ்விதழில் 50-இற்கும் மேற்பட்ட கட்டுரைகளை எழுதினார். பின்னர், முனிசாமியுடன் ஏற்பட்ட பிணக்கால் அதில் இருந்து வெளியேறினார். 1952-இல் அரகண்டநல்லூர் ஒழுங்குமுறை விற்பனைக் கூடம் பணிக்கு சேர்ந்தார். 1956-இல் அரசுப் பணியைத் துறந்து திருச்சிராப்பள்ளியில் குடியேறினார். 1957 சனவரி 11 அன்று ''குறள் முரசு'' என்ற ஏட்டைத் தொடங்கினார். அதில் அரசியல் விழிப்புணர்வுக் கட்டுரைகளை எழுதிவந்தார். அவை பெரியாரால் போற்றப்பட்டு, குடி அரசு இதழிலும் வெளியிடப்பட்டன. 1957 நவம்பர் 26 அன்று இந்திய அரசியலமைப்பு நகலை எரித்துப் போராட்டத்தில் ஈடுபட்டார். இதற்காக 18 மாதம் கடுங்காவல் தண்டனை பெற்றார்.
கேள்வி: வே. ஆனைமுத்து - மார்க்சியப் பெரியாரியப் பொதுவுடைமைக் கட்சி (1988-2021) குறித்து விரிவாக சொல்லுங்கள்.
பதில்: பெரியார் சம உரிமைக் கழகம், 13 மார்ச்சு 1988 அன்று மார்க்சியப் பெரியாரியப் பொதுவுடைமைக் கட்சி எனப் பெயர் மாற்றப்பட்டது. 1991-இல் தில்லியில் பெரியார் பிறந்தநாள் விழாக்களையும், பிற வடமாநிலங்களில் பெரியார் கொள்கைப் பரப்புரைகளையும் முன்னெடுத்தார். 1994-இல் ஈழம் செயல்பாட்டாளர் எஸ். ஏ. டேவிட் துணையுடன் "பெரியார் ஈரா" (Periyar Era) என்ற ஆங்கிலத் திங்களிதழைத் தொடங்கினார். 1996- திருக்குறள் மாநாட்டை நடத்தினார். பெரியார் பற்றிய சொற்பொழிவு மற்றும் ஆய்வுக்காக மலேசியா சென்றார். வட இந்தியாவின் 30 மாவட்டங்களில் இடஒதுக்கீட்டைஆதரித்துப் பரப்புரை செய்தார். 2005-இல் மீண்டும் மலேசியாவுக்கும் அதன்பின் சிங்கப்பூர், மற்றும் இலங்கை பயணம் செய்தார்.
கேள்வி: வே. ஆனைமுத்து - தனி வாழ்க்கை பற்றி தகவல் சொல்.
பதில்: 1954 ஆகத்து 22 அன்று பொன்னம்பலனார் தலைமையில் கடலூர் வண்ணரப்பாளையம் ஆ. சுப்ரமணிய நாயகர் - தையல்நாயகி இணையரின் மகள் சுசிலாவைத் திருமணம் செய்திருந்தார் ஆனைமுத்து. இவர்களுக்கு தமிழ்ச்செல்வி, பன்னீர்ச்செல்வம், அருள்செல்வி, வெற்றி, வீரமணி, அருள்மொழி, கோவேந்தன் என ஏழு பிள்ளைகள் உள்ளனர்.
கேள்வி: வே. ஆனைமுத்து - மறைவு பற்றி தகவல் சொல்.
பதில்: புதுச்சேரியில் 2021 ஏப்ரல் 6 அன்று மாரடைப்பு தமது 96-ஆம் அகவையில் மறைந்தார் ஆனைமுத்து.[https://www.bbc.com/tamil/india-56649480 பெரியாரிய ஆய்வாளர் வே. ஆனைமுத்து காலமானார்] ம.க.இ.க அஞ்சலி|last=பிரிவு|first=வினவு செய்திப்|date=2021-04-06|website=வினவு|language=en-US|access-date=2023-04-10}} மறைவிற்கு முன்னர் கோவிட்-19 தொற்றால் சென்னை அரசு மருத்துவமனையில் தங்கி மருத்துவ சிகிச்சை பெற்றுக் கொண்டிருந்தார்.[https://www.hindutamil.in/news/tamilnadu/609082-ve-anaimuthu.html 96 வயது ‘பெரியாரிய அறிஞர்’ வே.ஆனைமுத்துவுக்கு கரோனா- சென்னை ஓமந்தூரார் அரசு மருத்துவமனையில் சிகிச்சை] அவரின் விருப்பத்தின்படி அவரது உடல் மருத்துவக் கொடையாக சென்னை போரூர் உள்ள சிறீ இராமச்சந்திரா மருத்துவக் கல்லூரி மற்றும் ஆய்வுக் கழகம் ஏப்ரல் 7 அன்று மாலை 5:30 மணிக்கு அளிக்கப்பட்டது.